కదులుతున్న కారులో ముగ్గురి దాష్టీకంఢిల్లీ వీధుల సాక్షిగా ఐదుగంటల పాటు ఘోరం గుర్గావ్, జూన్ 20: దేశరాజధాని ఢిల్లీ శివారులో మరో దారుణం జరిగింది. ఓ 35 ఏళ్ల మహిళను అపహరించిన ముగ్గురు దుండగులు.. కదులుతున్న కారులోనే ఆమెపై సామూహిక అత్యాచారానికి పాల్పడ్డారు. గురుగ్రామ్లో సోమవారం రాత్రి బాధితురాలిని అపహరించిన ముష్కరులు.. కారును ఢిల్లీ పురవీధుల గుండా తిప్పుతూ దాదాపు నాలుగైదు గంటలపాటు ఆమెపై రాక్షసకాండ కొనసాగించారు. అనంతరం గ్రేటర్ నోయిడాలోని ఓ నిర్మానుష్య ప్రదేశంలో కారులోంచి ఆమెను బయటకు తోసివేశారు. ఈ విషయాన్ని పోలీసులకు చెబితే పరిణామాలు తీవ్రంగా ఉంటాయని హెచ్చరించారు. మంగళవారం తెల్లవారుజామున బాధితురాలిని గుర్తించిన పోలీసులు.. ఆమెను వైద్యపరీక్షల నిమిత్తం ఆస్పత్రికి తరలించారు. ఇటీవల కదులుతున్న ఆటోలో ఓ వివాహితపై కొందరు ముష్కరులు అత్యాచారం చేసి.. ఆమె తొమ్మిది నెలల బిడ్డను బయటకు విసిరివేసి చంపేసిన ఘటన మరువక ముందే జరిగిన ఈ ఘోరం స్థానికులను గగుర్పాటుకు గురిచేసింది. పోలీసులు, బాధితురాలి కథనం ప్రకారం.. రాజస్థాన్ రాష్ట్రం భరత్పూర్కు చెందిన మహిళ కుటుంబసభ్యులను చూసేందుకు 15రోజుల క్రితం గురుగ్రామ్కు వచ్చింది. సోమవారం రాత్రి తన ఇంటి పరిసరాల్లో వాకింగ్ చేస్తుండగా.. స్విప్ట్కారులో వచ్చిన దుండగులు ఆమెను కారులోకి లాగారు. ఢిల్లీ వీధుల గుండా కారును తిప్పుతూ ఆమెపై సామూహిక అత్యాచారానికి ఒడిగట్టారు. ఘటనకు సంబంధించి పోలీసులు ఇంకా ఎవరినీ అరెస్టు చేయలేదు. సీసీటీవీ ఫుటేజీ ఆధారంగా నిందితులను గుర్తించేపనిలో పడ్డారు.
kadulutunna kaarulo mugguri daashteekandillii veedhula saakshigaa aidugantala paatu ghoram gurgav, joon 20: desarajadhani dhilli shivaarulo maro daarunam jarigindi. oo 35 ella mahilanu apaharinchina mugguru dundagulu.. kadulutunna kaarulone aamepai saamuuhika atyaachaaraaniki palpaddaru. gurugramlo somavaram raatri baadhituraalini apaharinchina mushkarulu.. kaarunu dhilli puraveedhula gunda tipputuu daadaapu naalugaidu gantalapaatu aamepai rakshasakanda konasaaginchaaru. anantaram grater noidaloni oo nirmanushya pradesamlo kaarulonchi aamenu bayataku tosivesaru. ee vishayaanni polisulaku chebithe parinaamaalu teevramgaa untaayani heccharinchaaru. mangalavaaram tellavaarujaamuna baadhituraalini gurtinchina poliisulu.. aamenu vaidyapareekshala nimittam aaspatriki taralinchaaru. iteevala kadulutunna autolo oo vivaahitapai kondaru mushkarulu atyaachaaram chesi.. aame tommidi nelala biddanu bayataku visirivesi champesina ghatana maruvaka munde jarigina ee ghoram sthaanikulanu gagurpaatuku gurichesindi. poliisulu, badhiturali kathanam prakaaram.. rajasthan rashtram bharatpurku chendina mahila kutumbasabhyulanu chusenduku 15rojula kritam gurugramku vachindi. somavaram raatri tana inti parisaraallo wacking chestundagaa.. swiptkaarulo vachina dundagulu aamenu kaaruloki lagaru. dhilli veedhula gunda kaarunu tipputuu aamepai saamuuhika atyaachaaraaniki odigattaru. ghatanaku sambandhinchi poliisulu inka evarinee arestu cheyaledu. cctv futagey aadhaaramgaa ninditulanu gurtinchepanilo paddaaru.